# Алергия

### от Уикипедия, свободната енциклопедия

Алергията представлява прекалената защитна реакция на имунната система към нещо, което не застрашава пряко тялото.

Според медицинските наблюдения и статистики от последните години, хората с по-висок жизнен стандарт и по-активна имунна профилактика страдат по-често от алергични заболявания. Алерголозите са на мнение, че с урбанизацията и навлизането на нови материали в бита се повишава рискът от алергии и се появяват нови алергени.

## [редактиране] Етимология

Думата алергия (αλλεργία) е използвана за пръв път през 1906 г. от виенския педиатър барон Клеманс фон Пирке, като тя произлиза от гръцките думи allos (друг) и ergos (дейност). Този австрийски лекар пръв разбира, че понякога човешкият организъм реагира на безвредни вещества, като прах, полени или определени хранителни продукти по необичаен начин, образувайки имунни антитела срещу тях и възприемайки ги за врагове. Сенната хрема е типичен представител на алергията.

## [редактиране] България

20% от българите страдат от сенна хрема, а в света над 1 милиард души са нейни жертви.

## [редактиране] Най-често срещани причинители на алергия

Най-често причинителите на алергия са:

- акари в домашен прах
- полени
  - житни
  - дървесни
  - тревисти
- ужилвания от Насекоми
  - пчела
  - оса
- продукти от животински произход
  - животински косми и слюнка
  - пух и пера
- лекарства
  - пеницилин
  - сулфонамиди
  - антибиотици
  - местни обезболяващи
- битова химия и козметика
- хранителни алергии като:
  - алергия към кравето мляко
  - алергия към белтъка на яйцата
  - алергия към риба
  - алергия към плодове, зеленчуци, ядки
  - алергия към оцветители,консерванти и аромати
- течение/раздвижване на въздуха в стая,зала/

## [редактиране] Симптоми

Обичайните симптоми често нямат нищо общо с алергията.Кихането,течащия или запушен нос, сърбежи на очите и кожата са най-често срещаните алергични симптоми.

- Кихане: Кихането е начин организма да се освободи от прах и др.дразнители като ги изхвърли с нормалните секрети.При наличие на алергия кихането продължава често с дни без причина,като не винаги се отделя секрет.
- Течащ нос: При наличие на алергия секретът е бистър и воднист за разлика от този при настинка, който е гъст и жълтеникав.
- Запушен нос:При алергия носа се запушва вследствие набъбването на лигавицата
- Сърбеж на кожата: Алергията може да причини кожни обриви, като например Уртикария и Екзема. Те са най-често срещаните кожни проблеми
- Сърбеж на очите: При алергия няма външна причина за често търкане на очите и нищо не облекчава сърбежа дълго време.Клепачите са подети и зачервени.

## [редактиране] Наследственост

Често алергиите се предават по наследствен път, като вероятността това да стане по-майчин път е по-голяма, отколкото по бащин. Препоръчва се на жените, страдащи от алергия, да се имунизират по време на бременността, за да предотварят евентуалната опасност от заболяване при бебето.

## [редактиране] Диагностициране

- Разпитването на пациента (Снемането на анамнеза) е важен етап от поставянето на диагноза, тъй като множество алергени могат да доведат до поява на проблеми

### [редактиране] Кожни тестове

Кожните тестове включват въвеждане на малки количества пречистени алергени с определена концентрация във кожата (в областта на ръката между лакътя и китката). Съществуват три метода:

- Скарификационен тест: прави се много фин разрез или повърхностно одраскване на кожата, след което там се капва алергенът.
- Тест чрез убождане: при него капка от алергена се поставя на кожата, след което тя се пробожда с цел попадане на алергена вътре.
- Интрадермален тест: алергенът се инжектира подкожно.

При всеки от тези тестове след определен период от време (от 20 минути до 1 час) се забелязва реакция на кожата. Ако тя е положителна, ще се забележи: белег (лека подутина), еритема (зачервяване), както и възможен сърбеж.

### [редактиране] Кръвни тестове

При тези тестове който се изследва специфичен IgE (Имуноглобулин Е)в кръвта.

- Общ тест за определяне на серумни ИгЕ антитела в кръвта като тест за алергия

Общият серумен IgE в кръвта е първоначален тест за алергия. Общият IgE е полезен за предвиждане при деца под 3-годишна възраст. Нивото на общия IgE зависи от размерите на засегнатия от алергия орган - сравнително ниско е при алергия на носната кухина, но много високо при обширна кожна алергия.

- Тест за определяне на алерген-специфични ИгЕ антитела (RAST) в кръвта

Алтернативен тест на кожното тестване. Тестът за алерген-специфични IgE антитела се прилага когато пациентът има обширни кожни прояви, при възрастни индивиди и кърмачета, при приемане на антихистаминови препарати, които биха затруднили извършването на кожно-алергично тестуване или ако след друг тест се очаква опасна алергична реакция. Тестът за определяне на алерген-специфични IgE антитела може да се прилага преди започване, за мониториране на специфичната имунотерапия или да се проследяване хода на алергичното заболяване.

### [редактиране] Провокационен тест

Принципът на този тест е да се възпроизведат симптомите на алергична реакция чрез поставяне на пациента в контакт с подозирания алерген.Този вид тест се прилага само когато останалите видове тестове дават противоречиви резултати.

## [редактиране] Лечение

Най-простото лечение би се състояло в това, човек да избягва алергените.За съжаление този съвет е неосъществим в действителност, защото човек не може да избегне много от алергените просто така, като например домашния прах или хранителни продукти. Поради тази причина, лечението на алергията и до днес се ограничава до няколко метода.В повечето случаи се лекуват само симптомите.

### [редактиране] Имунотерапия

Единственото лечение при което се третират причините за възникване на алергия е специфичната хипосенсибилизация, наричано още "алергична ваксина". В този случай в тялото се вкарвата субстанциите, предизвикващи алергия през равни интервали от време в увеличаваща се дозировка.По този начин се намалява чувствителността на алергия към тези вещества. Ваксината се инжектира под кожата на определени интервали от време. В последно време се предлагат продукти на френски и испански фирми за сублингвално(под езика) приложение, които включват множество алергени. Методът е особено подходящ при малки деца.Перодът на лечение обаче е продължителен (от 3 до 5 години).Ефективността на метода е от 50-90% според различни източници.

### [редактиране] Лекарствена терапия

Средствата за избор са антихистамини, бета-2 симптомиметици, кортикостероиди,адреналин и др.

### [редактиране] Алтернативна терапия

В нетрадиционната медицина,съществуват множество методи, които се считат за ефективни при лечение на алергии, особенно хомеопатия, китайска медицина и кинезитерапия.

Взето от „http://bg.wikipedia.org../../../%D0%B0/%D0%BB/%D0%B5/%D0%90%D0%BB%D0%B5%D1%80%D0%B3%D0%B8%D1%8F.html“.

Категории: Имунология

##### Views

- Статия
- Беседа
- Текуща версия

##### Търсене

##### На други езици

- Català
- Česky
- Dansk
- Deutsch
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Interlingua
- Bahasa Indonesia
- Ido
- Italiano
- 日本語
- 한국어
- Lietuvių
- Nederlands
- ‪Norsk (bokmål)‬
- Polski
- پښتو
- Português
- Română
- Русский
- Simple English
- Српски / Srpski
- Svenska
- Türkçe
- Українська
- O'zbek
- 中文